Ras ŉ probleem in regstelsel?Argieffoto “Die Regterlike Dienskommissie (RDK) moet die ongemaklike persepsie hanteer dat ‘wit mans nie kan oordeel nie’,” het Izak Smuts, praktiserende advokaat en senior raadsbeampte van die kommissie, glo in ŉ dokument gesê wat City Press bekom het. “Die RDK behoort ‘n eerlike debat oor sy benadering tot die aanstelling van blanke manlike kandidate te hê.” Volgens die koerant gaan Smuts na verwagting Maandag die dokument tydens ŉ geslote vergadering aan die RDK voorlê. “As die meerderheid voel dat wit manlike kandidate slegs in buitengewone omstandighede vir aanstelling oorweeg gaan word, dan moet die RDK so sê, sodat hulle nie deur die hele proses van onderhoude moet gaan net op om die ou einde verwerp te word nie, ” het hy verder in die dokument gesê. Kontroversie het in Februarie na vore gekom nadat ŉ Kaapstadse advokaat, Jeremy Gauntlett, verwerp is vir aanstelling as ‘n regter van die konstitusionelehof. Dit was die vyfde keer wat Gauntlett vir regterlike aanstelling afgekeur is. Hoofregter Mogoeng Mogoeng het verlede jaar in Oktober gesê dat die transformasie van die regbank ‘n deurlopende “balanseerspeletjie” is tussen die grondwetlike doelwitte en die aanstelling van mense wat regterlike funksies effektief kan uitvoer. Lees meer hier.